
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	17 februarie 2014

	Nr.
	4c-7/768 


R A P O R T

asupra propunerii legislative privind instituirea celei de-a treia zi de Paşte drept sărbătoare legală în care nu se lucrează
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. Plx 634/2013 din 16 decembrie 2013, cu dezbaterea pe fond, în procedură obişnuită, a propunerii legislative privind instituirea celei de-a treia zi de Paşte drept sărbătoare legală în care nu se lucrează.
La întocmirea prezentului raport, Comisia a avut în vedere:

· avizul favorabil al Consiliului Legislativ (nr.587/19.06.2013)

· avizul favorabil al Consiliului Economic şi Social (nr.1721/04.06.2013)

· avizul negativ al Comisiei pentru drepturile omului, culte şi problemele minorităţilor naţionale (nr.4c-5/601/05.02.2014)
· avizul favorabil al Comisiei pentru buget, finanţe şi bănci (nr.4c-2/784/13.02.2014)

· punctul de vedere negativ al Guvernului (nr.1414/06.08.2013)

Propunerea legislativă are ca obiect de reglementare modificarea alin.(1) al art.139 din Legea nr.53/2003 – Codul Muncii, urmărindu-se instituirea celei de-a treia zi de Paşte drept zi de sărbătoare legală în care nu se lucrează.
Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată. 
La dezbaterile care au avut loc în şedinţa comisiei din 11 februarie 2014 au participat, în conformitate cu prevederile art.55 din Regulamentul Camerei Deputaţilor, din partea Ministerului Muncii, Familiei, Protecţiei Sociale şi Persoanelor Vârstnice:
· d-na Georgeta Bratu, Secretar de Stat
· d-l Eduard Corjescu – director.

La lucrările comisiei şi-au înregistrat prezenţa 22 deputaţi, din totalul de 24 membri ai comisiei.
Raportul comisiei a fost adoptat cu majoritate de voturi (o abţinere).

Propunerea legislativă a fost respinsă de Senat în şedinţa din 10 decembrie 2013.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

În urma finalizării dezbaterilor, Comisia propune Plenului Camerei Deputaţilor respingerea iniţiativei legislative din următoarele considerente:
· nu există o analiză a impactului financiar asupra bugetului de stat;

· se consideră că o astfel de prevedere poate fi negociată între partenerii sociali şi reglementată în contractul/acordul colectiv de muncă.

PREŞEDINTE,



SECRETAR,

Florin Iordache



Cristina Ancuţa Pocora
Întocmit,

Consilier parlamentar Decebal Stănescu

